**Referat FAU-møte 25.09.23**

Tjensvoll skole

Til stede: (vara 1B), Tore Sævild (1B), Mads Bertin Ohnstad (6A vara), Lars Morten Thuestad (2A), Jorunn Lovise Husan (4B) Hege Nygaard (7B), Kjetil Topland Larsen (2B), Eduardo Pozo (5B), Tor Petter Johansen (6C), Jan Ove Ringstad (6B), (2B), Jostein Moe Hagen (7A), Sissel Mugaas Østerhus (3B), Åshild Slåttå Watn (5A), Torgeir Jøssang (5C), Vibecke Wagle (4A), Ingvild Gjelstad (7C), Erlend Aano (3A)

16 til stede, samt rektor og helsesykepleier.

1/2) Referat og innkalling ble godkjent uten merknader.

3) Skolen v/rektor informerte om aktuelle saker:

* Alle klasser, unntatt 7.trinn har gjennomført høstens foreldremøter.
* Blime-dagen 2023 gjennomført med stor suksess. Mange glade barn som danset og koste seg. Vellykket gjennomføring med fadderordning for enkelte trinn.
* Skolen jobber for tiden mye opplæring/kursing av ansatte blant annet med hjelp av UDIR sine modulbaserte kompetansepakker. Dette omhandler mange ulike temaer, for eksempel profesjonsfelleskapet. De ansatte kurses også jevnlig i andre temaer blant annet vold/trusler i skolen. Dette er dessverre en negativ utvikling på skolene rundt uønsket språkbruk blant elever. Skolen er bevist på utviklingen og jobber for å endre denne.
* Opplegget på 1.trinn rundt lek i skolen får gode tilbakemeldinger. Det legges opp til lek og bruk av hele rommet, inkludert gulvet de første 30-40.minutter av skoledagen. Elevene oppleves mye mer fokusert når man begynner undervisningen.
* Time/livet jobbes aktivt med på alle trinn og får også gode tilbakemeldinger.
* Rektor gav foreløpig tilbakemelding på FAU sitt spørsmål angående reklame i skolen. FAU etterlyste en konkret handlingsplan for å forhindre reklame i skoen. IKT-ansvarlig ved skolen er i gang med å samle inn statistikk rundt lærernes og elevenes bruk av for eksempel youtube. Avhengig av hvilke data man får fra denne vil skolen fatte en beslutning om tiltak. Rektor skal melde i fra til lærerne angående FAU sin holdning til temaet. Målet er at det skal være minst mulig reklame i skolen.
* Rektor presiserte en misforståelse fra sist møte rundt skanning av bøker. Lekser, oppgaver o.l. skannes og legges ut i for eksempel google classroom. Skal elevene lese lengre tekster/bøker benyttes det fysiske eksemplarer for å fremme blant annet leseglede.

4)

Helsesykepleier var til stedet på møtet og informerte rundt dagens praksis og hvordan de arbeider. Det er per dags dato en ledig stilling som helsesykepleier ved skolen. Denne arbeides det aktivt for å besette. FAU leverte følgende innspill til forkusområder:

Økt fokus på seksualopplæring, Være mer tilgjengelig i friminuttene, ikke-digital kommunikasjon som tema, fokus på forskjellighet i elevgruppen, jobbe for å ufarliggjøre det å oppsøke helsesykepleier, økt fokus på trinnet som helhet. HS takket for innspill og tar disse til orientering.

 5)

Oppdatering angående elevkantiner. FAU kartlegger enda hvilke muligheter som er tilgjengelig i vipps. Kontakter nå andre skoler for å høste erfaringer fra dem.

 6)

Temakveld. Laget prioritert liste over foredragsholdere. FAU-leder sjekker ledige datoer i gymsal, samt koordinerer arbeidet videre med tanke på foredragsholder.

 7)

Teater er cirka 50% solgt ut. Skolen kontaktes for å få info ut via Vigilo og ukeplan. FAU purrer på sine klasser via aktuelle kontakt kanaler. Viktig å inkludere alle, invitere gjerne andre barn på trinnet til å gå sammen med 1 voksen, Her må vi jobbe for å få med flest mulig.

8) Oppdatering fellesbursdager: Alle trinn tester ut klassegave, gode tilbakemeldinger fra de som har forsøkt den tidligere,

9) Kort sak rundt økonomi på klassetur i 7. klasse. Dette oppleves som en utfordring at det ikke er oversiktlig hvor mye penger som trengs for å gjennomføre en tur, og det er heller ikke ideelt at de som organiserer ikke vet før høsten i 7. klasse hvor mye penger de har fått inn for 17. mai og kantinesalg. Det er ikke en økonomisk bærekraftig løsning at FAU garanterer for manglende beløp. Det er det ikke økonomi til.

FAU diskuterer videre hvordan vi kan finne en løsning på denne utfordringen.